ભાજપના રાષ્ટ્રીય અધ્યક્ષ અમિત શાહે રાજ્યસભામાં પોતાના ભાષણ દરમિયાન વિપક્ષોના વિરોધનો સામનો કરવો પડ્યો અને તેમને બોલવા દીધા નહીં. અમિત શાહ એમએસપી અંગે ગૃહમાં પોતાના વિચાર રજૂ કરી રહ્યા હતા, ત્યારે તૃણમૂલ કોંગ્રેસના સાંસદોએ શોરબકોર શરુ કર્યો. ટીએમસી સાંસદો શોર મચાવતા અધ્યક્ષના આસાન સુધી પહોંચી ગયા. સતત શોર-બકોરને કારણે અધ્યક્ષે બે વખત ગૃહની કાર્યવાહી સ્થગિત કરવી પડી હતી અને પછી દિવસભર માટે કાર્યવાહી સ્થગિત કરાઈ હતી. અહીંયા એ નોંધવું જરુરી છે કે, એનઆરસી અંગેની ચર્ચા વખતે પણ વિપક્ષે અમિત શાહને બોલતા અટકાવીને હંગામો મચાવ્યો હતો.